Desa KEDA Leret

Desa KEDA merupakan penempatan yang diwujudkan oleh Lembaga Kemajuan Wilayah Kedah (KEDA) bermula dari tahun 1989 kepada penduduk Negeri Kedah yang termasuk dalam kategori Miskin Tegar. Terdapat 56 Desa KEDA di kawasan operasi KEDA yang dikategorikan kepada tiga jenis penempatan iaitu Program Perumahan Rakyat Termiskin (PPRT), Keselamatan dan Pembangunan (KESBAN) dan Kampung Tradisional.

Desa KEDA Leret merupakan salah satu penempatan yang dibangunkan di bawah Program Perumahan Rakyat Termiskin (PPRT) oleh Lembaga Kemajuan Wilayah Kedah (KEDA) pada tahun 2006 dan mula diduduki pada tahun 2008. Penempatan ini menempatkan sebanyak 66 buah rumah dan memberi manfaat kepada 330 orang penduduk di Daerah Bandar Baharu.

 Sejarah Kampung 
Desa KEDA Leret merupakan kampung penempatan terancang yang terletak hanya 2km dari Pekan Serdang, 27km dari Pekan Kulim dan lebih kurang 18km dari tol Bandar Baharu. Desa KEDA Leret terletak di dalam Mukim Serdang.

Kawasan Desa KEDA Leret ini asalnya dahulu ialah ladang kelapa sawit yang dimiliki oleh seorang petani berketurunan Cina. Tanahnya telah dibeli oleh pihak KEDA bagi tujuan untuk mewujudkan kawasan perumahan terancang. Penempatan Desa KEDA Leret ini dibuka pada tahun 2006 dan mula diduduki pada tahun 2008.

Sebanyak 47 buah rumah jenis sesebuah dibina dan didiami bagi fasa pertama pada tahun 2008. Kemudian, 20 buah rumah jenis Semi-D dibina bagi fasa kedua dan didiami mulai tahun 2017 yang menjadikan keseluruhan 66 buah rumah di Desa KEDA Leret sehingga ke hari ini. Kesemua penduduk di sini berketurunan Melayu dan beragama Islam.

 Info Desa 
+Nama DesaDesa KEDA LeretMukimSerdangDUNBandar BaharuParlimenKulim/ Bandar BaharuDaerahBandar BaharuNegeriKedah Darul Aman

 Geografi 

Desa KEDA Leret terletak di kawasan lembah yang dikelilingi dengan bukit.  Terdapat juga kedudukan tanah yang landai menyebabkan kawasan seluas 21.16ha ini telah diusahakan dengan tanaman buah-buahan seperti durian.
 Kepimpinan 
Desa-desa KEDA yang diwujudkan mempunyai Jawatankuasa Pasukan Perancang Pelaksana Program (4P) dipilih melalui Mesyuarat Agung 4P yang diadakan 2 tahun sekali bagi merancang dan melaksanakan program atau aktiviti untuk pembangunan Desa KEDA ke arah melahirkan komuniti yang sejahtera. Pejabat KEDA Zon 9, Bandar Baharu yang diketuai oleh Pegawai Pembangunan Zon dan seorang penyelia merupakan wakil KEDA yang dipertanggungjawab untuk membangunkan Desa KEDA Leret. Penyelia kampung  akan berhubung dengan Jawatankuasa 4P yang akan membantu pelaksanaan program dan tugas-tugas lain yang diarahkan dari semasa ke semasa. Jawatankuasa 4P terdiri daripada 15 ahli jawatankuasa iaitu Pengerusi, Timbalan Pengerusi, Setiausaha, Bendahari dan 11 Biro yang membantu KEDA melancarkan perjalanan program demi memastikan kesejahteraan penduduk.

 Senarai Ahli Jawatankuasa 4P Desa KEDA Leret 
Senarai Ahli Jawatankuasa 4P Desa KEDA Leret bagi sesi 2022/2024 adalah seperti berikut :
+JawatanPenyandangPengerusiMohd Zakaria bin IsmailTimbalan PengerusiMohd Rusni bin Mat SaadSetiausahaAsiah binti MohamadBendahariSulaiman bin PrimenBiro AgamaZaini bin SaadBiro KeselamatanJamaludin bin Mat SaadBiro PembangunanNasir bin Mohd SaadBiro EkonomiKhirudin bin IsmailBiro PendidikanSiti Jamilah binti Yusof Biro Sosial & KebudayaanSarah Dina binti AbdullahBiro Belia, Sukan & RekreasiSyafik bin AhmadBiro KebajikanZainab binti AhmadBiro Hal Ehwal WanitaHasimah binti ManBiro KesihatanHanizah binti HashimBiro Kebersihan & KeceriaanBadrul bin Othman

 Maklumat Penduduk 
Maklumat penduduk Desa KEDA Leret adalah seperti berikut :
+PerkaraBilangan (Orang)Jumlah Keseluruhan Penduduk264Jumlah Keluarga66Bilangan Penduduk Lelaki112Bilangan Penduduk Perempuan152

 Pendidikan 
Tahap pendidikan penduduk Desa KEDA Leret adalah seperti berikut :
+KelulusanBilangan (Orang)Sijil Kemahiran / STPM / STAM15Sijil Pelajaran Malaysia (SPM)18Penilaian Menengah Rendah (PMR)34Jumlah67

 Pendapatan Kasar Isi Rumah 
Penduduk Desa KEDA Leret dikategorikan sebagai Penduduk Luar Bandar Semenanjung Malaysia yang berpendapatan rendah. Rata-rata penduduk merupakan golongan B40 yang berpendapatan rendah. Pendapatan Kasar Isi Rumah adalah seperti berikut :
+Purata Pendapatan (RM)Bilangan Penduduk (Orang)<RM530.00Tiada RM531.00 - RM790.0028RM791.00 – RM1,319.0029>RM1,319.00Tiada

 Kegunaan Tanah 
Secara keseluruhannya, pembangunan tanah untuk Desa KEDA Leret ialah sebanyak 4.94ha yang merangkumi tapak kediaman seluas 31193 meter persegi, kawasan pertanian, penternakan dan perikanan seluas 7ha, lot kosong dan rekreasi seluas  2792 meter persegi.

 Hak Milik Penduduk 
Bilangan kenderaan yang dimiliki penduduk adalah seperti berikut :
+Jenis kenderaanBilangan (Unit)Kereta72Motosikal127Van2

 Kemudahan Asas 
Dari segi infrastruktur, jalan kampung berturap sedia ada 5 km, lampu jalan 20 unit. Bekalan air terawat dalam kategori Sistem Bekalan Air Awam merangkumi semua rumah iaitu 66 buah rumah. Bekalan elektrik dalam kategori grid sedia ada digunakan oleh semua rumah kediaman. Sistem pembentungan menggunakan Tandas Sanitasi yang dilengkapi dengan rumah tandas dan slab, paip penyambung outlet, tangki najis/ septik dan bekalan air.

Dari segi capaian/ akses liputan, talian internet ada dan tahap kepuasan baik. Telefon bimbit ada dan tahap kepuasan baik manakala siaran televisyen dan radio ada dan tahap kepuasan baik.

Dari segi infra, Desa KEDA Leret dilengkapi dengan sebuah surau dan sebuah dewan orang ramai.

 Golongan Khas 
Golongan Orang Kurang Upaya (OKU) dan Golongan Khas di Desa KEDA Leret adalah seperti berikut :
+PerkaraBilangan (Orang)OKU2 (L) 1 (P)Bapa Tunggal6Ibu Tunggal14Anak Yatim5